b'\n_START_ARTICLE_\nMarjan Be\xc5\xbean\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je 1965 na ljubljanski Fakulteti za gradbeni\xc5\xa1tvo in geodezijo. Njegova najpomembnej\xc5\xa1a dela so nastala v skupini skupaj z V. Bracom Mu\xc5\xa1i\xc4\x8dem, Nives Starc in drugimi v projektni skupini Urbanisti\xc4\x8dnega in\xc5\xa1tituta SRS, kjer je delal do 1979 (Soseska BS-7 v Ljubljani in vodi Projektni team realizacije projekta Split III v Splitu , Alpski turisti\xc4\x8dni center Bovec in Split III ter Kranj - Planina). Ti projekti ka\xc5\xbeejo novo stopnjo v slovenskem urbanizmu, to je predvsem te\xc5\xbenjo po o\xc5\xbeivitvi ulice kot vizualne in funkcionalne povezave bivalnega okolja.  Nato je bil do upokojitve 2007 zaposlen v oddelku za urbanizem Mestne ob\xc4\x8dine Ljubljana, ki ga je tudi vodil in s premi\xc5\xa1ljenimi ukrepi za\xc4\x8del izvajati na\xc4\x8drtno usmeritev v sodobno zeleno mesto, uvajal ulice za pe\xc5\xa1ce in dopu\xc5\xa1\xc4\x8dal dopolnjevanje z arhitekturnimi deli mladih kolegov. Njegova vloga je bila klju\xc4\x8dna v \xc4\x8dasu osamosvajanja Slovenije in slovenske prestolnice.'